তিব্বতের পাঁচ আঙুল
তিব্বতের পাঁচ আঙুল (চীনা: 西藏的五指; ফিনিন: Xīzàng de wǔzhǐ) হল মাও সেতুংয়ের আরোপিত একটি চীনা পররাষ্ট্র নীতি যেটি তিব্বতকে চীনের ডান হাতের তালু বলে মনে করে, যার পরিধিতে পাঁচটি আঙ্গুল রয়েছে: লাদাখ, নেপাল, সিকিম, ভুটান ও অরুণাচল প্রদেশ এবং এটি চীনের এই অঞ্চলগুলোকে "মুক্ত" করার দায়িত্ব অর্পণ করেছে। সরকারি চীনা বিবৃতিতে এটি কখনই আলোচনা করা হয়নি, তবে এর সম্ভাব্য অব্যাহত অস্তিত্ব বা পুনরুজ্জীবন নিয়ে বাহ্যিক উদ্বেগ উত্থাপিত হয়েছে। চীনের কমিউনিস্ট পার্টির একটি প্রাদেশিক মুখপত্র পত্রিকার একটি নিবন্ধ ২০১৭ সালের চীন-ভারত সীমান্ত অচলাবস্থার পরে এই নীতির অস্তিত্ব যাচাই করেছে।